କାଲ ଭୈରଵାଷ୍ଟକମ

ଦେଵରାଜ ସେଵ୍ୟମାନ ପାଵନାଂଘ୍ରି ପଙ୍କଜଂ
ଵ୍ୟାଳୟଜ୍ଞ ସୂତ୍ରମିଂଦୁ ଶେଖରଂ କୃପାକରମ |
ନାରଦାଦି ୟୋଗିବୃଂଦ ଵନ୍ଦିତଂ ଦିଗମ୍ବରଂ
କାଶିକାପୁରାଧିନାଥ କାଲଭୈରଵଂ ଭଜେ || 1 ||

ଭାନୁକୋଟି ଭାସ୍ଵରଂ ଭଵବ୍ଧିତାରକଂ ପରଂ
ନୀଲକଂଠ ମୀପ୍ସିତାର୍ଧ ଦାୟକଂ ତ୍ରିଲୋଚନମ |
କାଲକାଲ ମଂବୁଜାକ୍ଷ ମସ୍ତଶୂନ୍ୟ ମକ୍ଷରଂ
କାଶିକାପୁରାଧିନାଥ କାଲଭୈରଵଂ ଭଜେ || 2 ||

ଶୂଲଟଙ୍କ ପାଶଦଣ୍ଡ ପାଣିମାଦି କାରଣଂ
ଶ୍ୟାମକାୟ ମାଦିଦେଵ ମକ୍ଷରଂ ନିରାମୟମ |
ଭୀମଵିକ୍ରମଂ ପ୍ରଭୁଂ ଵିଚିତ୍ର ତାଂଡଵ ପ୍ରିୟଂ
କାଶିକାପୁରାଧିନାଥ କାଲଭୈରଵଂ ଭଜେ || 3 ||

ଭୁକ୍ତି ମୁକ୍ତି ଦାୟକଂ ପ୍ରଶସ୍ତଚାରୁ ଵିଗ୍ରହଂ
ଭକ୍ତଵତ୍ସଲଂ ସ୍ଥିତଂ ସମସ୍ତଲୋକ ଵିଗ୍ରହମ |
ନିକ୍ଵଣନ-ମନୋଜ୍ଞ ହେମ କିଂକିଣୀ ଲସତ୍କଟିଂ
କାଶିକାପୁରାଧିନାଥ କାଲଭୈରଵଂ ଭଜେ || 4 ||

ଧର୍ମସେତୁ ପାଲକଂ ତ୍ଵଧର୍ମମାର୍ଗ ନାଶକଂ
କର୍ମପାଶ ମୋଚକଂ ସୁଶର୍ମ ଦାୟକଂ ଵିଭୁମ |
ସ୍ଵର୍ଣଵର୍ଣ କେଶପାଶ ଶୋଭିତାଙ୍ଗ ନିର୍ମଲଂ
କାଶିକାପୁରାଧିନାଥ କାଲଭୈରଵଂ ଭଜେ || 5 ||

ରତ୍ନ ପାଦୁକା ପ୍ରଭାଭିରାମ ପାଦୟୁଗ୍ମକଂ
ନିତ୍ୟ ମଦ୍ଵିତୀୟ ମିଷ୍ଟ ଦୈଵତଂ ନିରଂଜନମ |
ମୃତ୍ୟୁଦର୍ପ ନାଶନଂ କରାଳଦଂଷ୍ଟ୍ର ଭୂଷଣଂ
କାଶିକାପୁରାଧିନାଥ କାଲଭୈରଵଂ ଭଜେ || 6 ||

ଅଟ୍ଟହାସ ଭିନ୍ନ ପଦ୍ମଜାଂଡକୋଶ ସନ୍ତତିଂ
ଦୃଷ୍ଟିପାତ ନଷ୍ଟପାପ ଜାଲମୁଗ୍ର ଶାସନମ |
ଅଷ୍ଟସିଦ୍ଧି ଦାୟକଂ କପାଲମାଲିକା ଧରଂ
କାଶିକାପୁରାଧିନାଥ କାଲଭୈରଵଂ ଭଜେ || 7 ||

ଭୂତସଙ୍ଘ ନାୟକଂ ଵିଶାଲକୀର୍ତି ଦାୟକଂ
କାଶିଵାସି ଲୋକ ପୁଣ୍ୟପାପ ଶୋଧକଂ ଵିଭୁମ |
ନୀତିମାର୍ଗ କୋଵିଦଂ ପୁରାତନଂ ଜଗତ୍ପତିଂ
କାଶିକାପୁରାଧିନାଥ କାଲଭୈରଵଂ ଭଜେ || 8 ||

କାଲଭୈରଵାଷ୍ଟକଂ ପଠଂତି ୟେ ମନୋହରଂ
ଜ୍ଞାନମୁକ୍ତି ସାଧକଂ ଵିଚିତ୍ର ପୁଣ୍ୟ ଵର୍ଧନମ |
ଶୋକମୋହ ଲୋଭଦୈନ୍ୟ କୋପତାପ ନାଶନଂ
ତେ ପ୍ରୟାନ୍ତି କାଲଭୈରଵାଙ୍ଘ୍ରି ସନ୍ନିଧିଂ ଧ୍ରୁଵମ ||

Web Url: http://www.vignanam.org/veda/kaala-bhairavaashtakam-oriya.html